Tom Hanks

{{Näitleja info
| nimi                    = Tom Hanks
| pilt                    = Tom Hanks TIFF 2019.jpg
| pildi suurus            = 
| pildi allkiri           = 2019. aasta Toronto rahvusvahelisel filmifestivalil
| sünninimi               = Thomas Jeffrey Hanks
| sünniaeg                = 
| sünnikoht               = Concord, California,  USA
| surmaaeg                = 
| surmakoht               = 
| teine nimi              = 
| amet                    = näitleja, produtsent, kirjutaja, koomik
| aktiivne                = 1980. aastast
| aktiivneaastatel        =
| abikaasa                = 
Thomas Jeffrey Hanks (sündinud 9. juulil 1956 Concordis Californias) on kaks Oscarit saanud USA filminäitleja, Emmy auhinna saanud filmilavastaja ja -produtsent.

Hanks alustas karjääri teatrinäitlejana USA Ohio osariigi Lakewoodi linna teatri Lakewood Civic Auditoriumi etendustes. Ta tegi filmidebüüdi kõrvalrolliga õudusfilmis "He Knows You're Alone" (1980).

Tema tuntumad osatäitmised on filmides "Plärts" (1984), "Olla suur" (1988), "Philadelphia" (1993), "Forrest Gump" (1994), "Apollo 13" (1995), "Reamees Ryani päästmine" (1998), "Roheline miil" (1999), "Kaldale uhutud" (2000), "Da Vinci kood" (2006), "Kapten Phillips" (2013) ja "Hr. Banksi päästmine" (2013). Lisaks on ta andnud hääle muu hulgas rollidele filmides "Polaarekspress" (2004) ja neljas "Leluloo" filmis.

Hanks on esitatud karjääri jooksul kandideerima paljudele auhindadele. Rollide eest filmis "Philadelphia" ja "Forrest Gump" pälvis ta mõlemal korral parima meesnäitleja Oscari ja Kuldgloobuse. 2002. aastal sai noorimana Ameerika Filmiinstituudi elutööauhinna.

2014. aastal tunnustati teda Kenndy Keskuse elutööauhinnaga (Kennedy Center Honors Lifetime Achievement Award) ja 2016. aastal Presidendi Vabadusmedaliga (Presidential Medal of Freedom). 2020. aastal pälvis ta Cecil B. DeMille'i nimeline elutööauhinna.

Tunnustus

Auhinnad
 Parima meespeaosatäitja Oscar
 1994. aastal rolli eest filmis "Philadelphia"
 1995. aastal rolli eest filmis "Forrest Gump"

 Los Angelese filmikriitikute parima meesnäitleja auhind
 1988. aastal rollide eest filmides "Olla suur" ja "Punchline"

Eraelu
Hanks oli aastatel 1978–1987 abielus näitleja Samantha Lewesiga, neil on kaks last.

1988. aastal abiellus Hanks näitleja Rita Wilsoniga.

Osaline filmograafia

Viited

Välislingid 

 
 
 Tom Hanksi (osaline) perekonna ajalugu
 Tom Hanks DVDology

Ameerika Ühendriikide filminäitlejad
Ameerika Ühendriikide filmilavastajad
Ameerika Ühendriikide filmiprodutsendid
Sündinud 1956